**Záródolgozat leadás 2019/20/1**

(Felsőoktatási szakképzések)

**A végzéssel kapcsolatos adminisztrációs feladatok megkönnyítése érdekében felhívjuk a hallgatók figyelmét az alábbi teendőkre:**

**Záródolgozat benyújtásának határideje: 2019. október 25. 12.00 óra**

**(késedelmes leadásra nincs lehetőség)**

A záródolgozatot az intézeti adminisztráción kell leadni (ahová a szakfelelős oktató / belső konzulens tartozik).

A záródolgozatot egy bespirálozott példányban, konzulens által aláírt konzulensi lappal együtt kell leadni, a konzulensi lapot nem kell a dolgozatba beleköttetni, csak beletenni**. (A konzulensi lap letölthető:** [**https://econ.unideb.hu/hu/node/205**](https://econ.unideb.hu/hu/node/205) **oldalról a Záródolgozattal kapcsolatos teendők c. dokumentumból)**

**A záródolgozat DEA –ba való feltöltésének határideje: 2019. október 25. 12.00 óra (késedelmes feltöltésre nincs lehetőség)**

A feltöltés menetéről szóló tájékoztató anyagokat, a záródolgozat pdf fájllá (másolás és nyomtatás elleni védelem) alakításának útmutatóját megtalálja a <http://ganymedes.lib.unideb.hu:8080/dea/handle/2437/85081> oldalon.

Feltöltés előtt ajánlott elolvasnia az alábbi tájékoztatót: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

A záródolgozattal együtt a **kitöltött és aláírt Nyilatkozatot** (a záródolgozattal kapcsolatos teendőkről szóló dokumentum 2. sz. melléklete) is fel kell tölteni a DEA-ba, külön fájlban, pdf formátumban.

A titkosított záródolgozatot is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, pdf formátumban - kérjük feltölteni.

A záródolgozat titkosítását az a gazdasági társaság/intézmény kezdeményezheti, mely a záródolgozat elkészítéséhez olyan adatokat/információkat biztosított, ill. a záródolgozat eredményeként olyan adatokhoz, információkhoz jutott, melyek az üzleti/hivatali érdekei védelmében a titkosítást indokolják. A záródolgozat titkosítása legfeljebb 5 évre kérhető és a szak szerint illetékes tanszék vezetőjénél kell azt kezdeményezni írásbeli kérelem formájában. A kérelemhez formanyomtatvány a kari honlapon található: Szakdolgozat titkosítási kérelem (Hallgatóknak/Nyomtatványok).

A DEA automatikus visszaigazoló e-mailt küld az elfogadásról és az elutasításról is[[1]](#footnote-1). A feltöltött diplomamunkáról egyéb igazolást nem adunk ki.

**Szakmai gyakorlati beszámoló:**

**2019. november 18-20. közötti időszakban kerül sor a szakmai gyakorlati beszámolóra**. A gyakorlati beszámolón csak az a hallgató vehet részt, aki a szakmai gyakorlattal kapcsolatos összes dokumentációt határidőre feltölti a Mag Praktikum ([www.magpraktikum.hu](http://www.magpraktikum.hu)) honlapjára és azt a szakfelelős elfogadja. A gyakorlati beszámolóra az intézeti adminisztrátorok osztják be a hallgatókat.

**Záróvizsga időszak:**

* **2019. december 16-17. (Debrecen),**
* **2019. december 18. (Szolnok).**

A GTK végzős hallgatóinak a könyvtári tartozással kapcsolatban a [kari](https://econ.unideb.hu/hu/node/134) honlapról letölthető Igazolás könyvtári kikörözéshez (Hallgatóknak/Nyomtatványok) nyomtatványt kell kitöltve a Böszörményi úti Campus Könyvtárban vagy a Kassai úti Campus Könyvtárban egy példányban aláíratni; ezzel igazolják, hogy a könyvtár felé nincs tartozásuk. Az igazolást a záróvizsgára kell magukkal hozniuk.

Fontos: Az igazolás (könyvtári kikörözés) bemutatása nélkül nem lehet záróvizsgát tenni.

1. Szükség esetén a visszaigazoló e-mailt kinyomtathatja a hallgató, amit el tud vinni a védésre. [↑](#footnote-ref-1)